To kvinder blev tirsdag aften kørt til tjek på Aalborg Universitetshospital, efter de havde været involveret i et færdselsuheld udenfor Gandrup. Det oplyser vagtchef ved Nordjyllands Politi Torben Larsen. Vagtchefen fortæller, at den ene af kvinderne kommer kørende ad Houvej og overser sin vigepligt ud på Omfartsvejen. - Hun rammer så en anden bilist, der kommer kørende på Omfartsvejen fra Hals mod Aalborg, fortæller Torben Larsen. Ingen af de to kvinder kom alvorligt til skade ved uheldet, men begge blev kørt til tjek på Aalborg Universitetshospital. Kvinden, der overså sin vigepligt, kan se frem til en betinget frakendelse af kørekortet for at overse sin vigepligt.

Opsummering:
En kvinde overså sin vigepligt i krydset ved Houvej og Omfartsvejen udenfor Gandrup.